smcproject/ml-wiki-sentences huggingface dataset:
ഭരതൻ, ഒരു മിന്നാമിനുങ്ങിന്റെ നുറുങ്ങുവെട്ടത്തിൽ , യഥാക്രമം നെടുമുടി വേണു - ശാരദ എന്നിവർ അവതരിപ്പിക്കുന്ന രാവുണ്ണിമാഷ്, സരസ്വതി ടീച്ചർ എന്നീ മക്കളില്ലാത്ത കഥാപാത്രങ്ങളുടെ, വിരമനത്തിനു ശേഷമുള്ള ജീവിതം കാണിക്കുന്നു.
ജീവിതസായാഹ്നത്തിൽ അവരുടെ കൂടെ താമസിച്ചു പഠിക്കുവാനായി ടീച്ചറുടെ പഴയ സുഹൃത്തിന്റെ മകൾ എത്തുന്നു.
ഈ പെൺകുട്ടി പിന്നീട് മക്കളില്ലാത്ത ഈ ദമ്പതികൾക്ക് സ്വന്തം മകളെപോലെയാകുന്നു “ടീച്ചറെ അവൾ അമ്മേ എന്നു വിളിച്ചാൽ എന്നെ എന്തുവിളിക്കും...”
എന്ന നെടുമുടിവേണുവിന്റെ ചോദ്യവും ശാരദയുടെ ഉത്തരവും അവർ അനുഭവിക്കുന്ന അനുഭൂതിയും ചലച്ചിത്രത്തിന്റെ സീമകൾ കടന്ന് പ്രേക്ഷകനിൽ എത്തുന്നു.
സുന്ദരമായ പശ്ചാത്തലവും ഗാനങ്ങളുമായി (മെല്ലെ മെല്ലെ മുഖപടം തെല്ലൊതുക്കി)ചിത്രീകരിച്ചിരിക്കുന്ന ഈ ചിത്രം മലയാളികൾക്ക് ഒരു സവിശേഷമായ ഗൃഹാതുരാനുഭൂതി നൽകുന്നു.
ആലുവയിൽ ആണ് ഈ ചിത്രത്തിന്റെ ചിത്രീകരണം നടന്നിരിക്കുന്നത്.
എം.ടി.യുമൊത്ത്
കലാകാരനെ അതിശയിക്കുന്നതിന് ഒരു ഉദാഹരണമായിരിക്കും ഭരതന്റെ വൈശാലി എന്ന ചിത്രം.
ഭരതന്റെ മാസ്റ്റർപീസ് ആയി ഈ ചിത്രം കണക്കാക്കപ്പെടുന്നു.
മഹാഭാരതത്തിലെ ഒരു ഉപകഥയിലെ അപ്രധാനമായ ഒരു കഥാപാത്രമാണ് വൈശാലി .
തന്റെ തനതു ശൈലിയിൽ ഈ കഥയെ വികസിപ്പിച്ച് എം.ടി. കഥാപാത്രങ്ങൾക്കു ജീവൻ നൽകി.
ഒരു ദാസിയുടെ മകളായ വൈശാലി വ്യാത്സ്യായനന്റെ കാമസൂത്രം പഠിച്ചവളാണ്.
വിഭാണ്ഡകൻ എന്ന മഹർഷിയുടെ മകനായ ഋഷിശൃംഗനെ ആകർഷിച്ച് ലോമപാദരാജ്യത്തിൽ എത്തിച്ച് കൊടിയ വരൾച്ചമാറ്റി മഴപെയ്യിക്കുവാനായി വൈശാലിയെ അയക്കുന്നു.
എം.ടി. വൈശാലിക്ക് കഥയിൽ പ്രാധാന്യം നൽകിയപ്പോൾ കഥ ഒരു പുതിയ മാനം കണ്ടെത്തുന്നു.
ഭരതന് വൈശാലിയുടെ വശ്യ ശരീരം എങ്ങനെ കാട്ടിന്റെ കാനനതയുമായി കൂട്ടിച്ചേർക്കണം എന്ന് അറിയാമായിരുന്നു.
ഇതിന്റെ ഫലം  മറക്കാനാവാത്ത ഒരു ക്ലാസിക്ക് ചലച്ചിത്രമാണ്.
ഭരതൻ-എം.
ടി. കൂട്ടുകെട്ടിന്റെ മറ്റൊരു ചിത്രം ‘ താഴ്വാരം ’ ആണ്.
രണ്ട് പഴയകാല സുഹൃത്തുക്കൾക്കിടയിലെ പ്രതികാരമാണ് കഥാതന്തു.
ഇങ്ങനെ ഒരു കഥ ഭരതന്റെ മറ്റുചിത്രങ്ങളിൽ നിന്ന് വളരെ വേറിട്ടുനിൽക്കുന്നു.
ഓരോ ഫ്രെയിമിലും മരണം പതിയിരിക്കുന്നു എന്ന് കാണികൾക്ക് തോന്നുന്നു.
ഒടുവിൽ വരാനുള്ളതിനെക്കുറിച്ചുള്ള ഭയം കാണികളെ ചൂഴുന്നു.
ചിത്രത്തിന്റെ കലാശത്തിൽ വൈരികളുടെ പോരാട്ടം മുറുകി അവർ മലയിറങ്ങുമ്പൊഴേക്കും അവരിലൊരാൾ മരിക്കുന്നു.
പ്രതികാരം എന്ന വിഷയത്തെ കൈകാര്യം ചെയ്യുമ്പോഴും സ്ത്രീ ശരീരത്തിന്റെ വശ്യസൗന്ദര്യത്തെയും ( സുമലത ‌) പ്രകൃതിരമണീയതയെയും ചിത്രീകരിക്കുവാൻ ഭരതൻ മറക്കുന്നില്ല.
‘കണ്ണെത്താദൂരെ മറുതീരം‘ എന്ന സുന്ദരമായ ഗാനവും ഈ ചിത്രത്തിലുണ്ട്.
തമിഴ് സിനിമ
ഭരതന് ഭാഷ ഒരു തടസ്സമായില്ല.
ശിവാജി ഗണേശൻ കമലഹാസൻ എന്നിവർ അച്ഛൻ-മകൻ ജോഡിയായി അഭിനയിക്കുന്ന തേവർമകൻ തമിഴിലെ എക്കാലത്തെയും മികച്ച ചിത്രങ്ങളിൽ ഒന്നായി കരുതപ്പെടുന്നു.
പല ഭാഷകളിലും പുനർനിർമ്മിക്കപ്പെട്ട ഈ ചിത്രം പല ദേശീയപുരസ്കാരങ്ങളും നേടി.
പ്രിയദർശൻ സംവിധാനൊ ചെയ്ത വിരാസത് എന്ന ഹിന്ദി സിനിമ തേവർമകന്റെ പുനർനിർമ്മാണം അണു.
ആമരീഷ് പുരിയും അനിൽ കപൂരും അണു വിരസതിൽ അച്ഃഛ്നെയും മകനെയും അവതിരിപ്പിചതു.
തിരക്കഥ, ഗാനരചന
ചലച്ചിത്രസംവിധാനത്തിനു പുറമേ ഭരതൻ പല തിരക്കഥകളും രചിച്ചു, തന്റെ പല ചിത്രങ്ങൾക്കുമായി ഗാനങ്ങൾ രചിക്കുകയും ചിട്ടപ്പെടുത്തുകയും ചെയ്തു.
കേളി എന്ന ചലച്ചിത്രത്തിലെ ഹിന്ദോളം രാഗത്തിൽ ചെയ്ത “താരം വാൽക്കണ്ണാടി നോക്കി“ എന്ന ഗാനം ഭരതന്റെ സംഗീത പ്രാവീണ്യത്തിന് ഉദാഹരണമാണ്.
കാതോട് കാതോരം എന്ന ചിത്രത്തിനു വേണ്ടി പ്രശസ്ത സംഗീതസംഗീതസം വിധായകനായ ഔസേപ്പച്ചന്റെ കൂടെ അദ്ദേഹം പ്രവർത്തിച്ചിട്ടുണ്ട്.
ബഹുമതികൾ ദേശീയ ബഹുമതികൾ 1975 - മലയാളത്തിലെ മികച്ച സിനിമക്കുള്ള ദേശീയ അവാർഡ് - പ്രയാണം 1992 - തമിഴിലെ മികച്ച ചലച്ചിത്രത്തിനുള്ള ദേശീയ അവാർഡ് - തേവർമകൻ
സംസ്ഥാന ബഹുമതികൾ 1975 - കേരളസംസ്ഥാന അവാർഡ് -മികച്ച സംവിധാനം , കലാസംവിധാനം - പ്രയാണം 1979 - കേരളസംസ്ഥാന അവാർഡ് -മികച്ച സംവിധാനം , കലാസംവിധാനം - തകര 1980 - കേരളസംസ്ഥാന അവാർഡ് -മികച്ച സംവിധാനം , കലാസംവിധാനം - ചാമരം 1981 - കേരളസംസ്ഥാന അവാർഡ് -മികച്ച  കലാസംവിധാനം - ചാട്ട 1982 - കേരളസംസ്ഥാന അവാർഡ് -മികച്ച സിനിമ - മർമ്മരം 1982 - കേരളസംസ്ഥാന അവാർഡ് -മികച്ച സംവിധാനം , കലാസംവിധാനം - ഓർമ്മക്കായി 1984 - കേരളസംസ്ഥാന അവാർഡ് -മികച്ച  കലാസംവിധാനം - ഇത്തിരിപൂവേ ചുവന്നപൂവേ 1987 - കേരളസംസ്ഥാന അവാർഡ് -മികച്ച  ജനപ്രീതിനേടിയ ചിത്രം - ഒരു മിന്നാമിനുങ്ങിന്റെ നുറുങ്ങുവെട്ടം 1992 - കേരളസംസ്ഥാന അവാർഡ് -മികച്ച  ജനപ്രീതിനേടിയ ചിത്രം - വെങ്കലം
ഏറെനാളായി വിവിധരോഗങ്ങൾ അലട്ടിയിരുന്ന അദ്ദേഹം 1998 ജൂലൈ 30 -നു തന്റെ 52ആം വയസ്സിൽ മദ്രാസിൽ വെച്ച് അന്തരിച്ചു.
മൃതദേഹം നാട്ടിലെത്തിച്ചശേഷം ജന്മനാട്ടിലെ വീട്ടുവളപ്പിൽ പൂർണ ഔദ്യോഗിക ബഹുമതികളോടെ സംസ്കരിച്ചു.
ചലച്ചിത്രങ്ങൾ ക്ര.
ചിത്രം വർഷം കുറിപ്പുകൾ നടന്മാർ 1 പ്രയാണം 1975 ( പി. പത്മരാജൻ കൊട്ടാരക്കര ശ്രീധരൻ നായർ , മോഹൻ , ലക്ഷ്മി , മാസ്റ്റർ രഘു 2 ഗുരുവായൂർ കേശവൻ 1977 സംഗീതം: ജി. ദേവരാജൻ ജയഭാരതി 3 അണിയറ 1977 സോമൻ , ശങ്കരാടി 4 രതിനിർവ്വേദം 1978 പത്മരാജൻസംഗീതം : ജി. ദേവരാജൻ കൃഷ്ണചന്ദ്രൻ (അരങ്ങേറ്റം), ജയഭാരതി 5 തകര 1979 (( പി. പത്മരാജൻ ; സംഗീതം: എം.ജി. രാധാകൃഷ്ണൻ നെടുമുടി വേണു , സുരേഖ , പ്രതാപ് കെ. പോത്തൻ [[]] 6 ലോറി 1980 പത്മരാജൻ സംഗീതം: എം.എസ്. വിശ്വനാഥൻ അച്ചൻകുഞ്ഞ് നിത്യ (അരങ്ങേറ്റം) ബാലൻ കെ. നായർ 7 ആരവം 1980 നെടുമുടി വേണു ജനാർദ്ദനൻ ബഹദൂർ 8 ചാമരം 1980 ജോൺ പോൾ ; സംഗീതം: എം.ജി. രാധാകൃഷ്ണൻ [[]] 9 ചാട്ട 1981 പി.ആർ. നാഥൻ [[]] 10 പാർവ്വതി 1981 കാക്കനാടന്റെ അടിയറവ് എന്ന നോവലിന്റെ ചലച്ചിത്രാവിഷ്കാരം; സംഗീതം: ജോൺസൺ [[]] 11 നിദ്ര 1981 വിജയ് മേനോൻ ശാന്തികൃഷ്ണ 12 പറങ്കിമല 1981 (കാക്കനാടന്റെ നോവലിന്റെ ചലച്ചിത്രാവിഷ്കാരം) സൂര്യ 13 മർമ്മരം 1982 ജോൺ പോൾ സംഗീതം: എം.എസ്. വിശ്വനാഥൻ നെടുമുടി വേണു , ,ജലജ , ഗോപി 14 ഓർമ്മക്കായി 1982 ജോൺ പോൾസംഗീതം : ജോൺസൺ മാധവി , ഗോപി 15 പാളങ്ങൾ 1982 ജോൺ പോൾ സംഗീതം: ജോൺസൺ നെടുമുടി വേണു സറീന വഹാബ് , ഭരത് ഗോപി , കെ.പി.എ.സി. ലളിത , അടൂർ ഭവാനി , ബഹദൂർ , ശങ്കർ ) 16 കാറ്റത്തെ കിളിക്കൂട് 1983
ടി.ദാമോദരൻ ; സംഗീതം: ജോൺസൺ ഗോപി, ശ്രീവിദ്യ , മോഹൻലാൽ , രേവതി 17 ഈണം 1983 വേണു നാഗവള്ളി (പി. പത്മരാജൻ) [[]] 18 സന്ധ്യ മയങ്ങും നേരം 1983 ഗോപി 19 ഇത്തിരിപ്പൂവേ ചുവന്നപൂവേ 1984 കഥ :തിക്കോടിയൻ.
തിരക്കഥ: ജോൺപോൾ: സംഭാഷണം: ടി.ദാമോദരൻ മമ്മൂട്ടി റഹ്‌മാൻ 20 എന്റെ ഉപാസന 1984 മല്ലിക യൂനിസിന്റെ ഒരു നോവലിനെ ആസ്പദമാക്കിയത്.
സംഗീതം: ജോൺസൺ മമ്മൂട്ടി സുഹാസിനി , കൊച്ചിൻ ഹനീഫ 21 കാതോടു കാതോരം 1985 ജോൺ പോൾസംഗീതം : ഭരതൻ , ഔസേപ്പച്ചൻ മമ്മൂട്ടി സരിത ജനാർദ്ദനൻ , നെടുമുടി വേണു , ഇന്നസന്റ് ,മാസ്റ്റർ പ്രശോഭ് 22 ഒഴിവുകാലം 1985 പത്മരാജൻ കരമന ജനാർദ്ദനൻ നായർ പ്രേം നസീർ 23 ചിലമ്പ് 1986 വി.ടി. ബാലകൃഷ്ണന്റെ ഒരു നോവലിനെ ആസ്പദമാക്കിയത്.
വരികൾ: ഭരതൻ , സംഗീതം: ഔസേപ്പച്ചൻ ശോഭന റഹ്‌മാൻ , , തിലകൻ , ബാബു ആന്റണി (അരങ്ങേറ്റം), ഇന്നസെന്റ് 24 പ്രണാമം 1986 ഡെന്നീസ്‌ ജോസഫ്‌ ; സംഗീതം: ജോൺസൺ മമ്മൂട്ടി അശോക് , , സുഹാസിനി 25 ഒരു മിന്നാമിനുങ്ങിന്റെ നുറുങ്ങുവെട്ടം 1987 ജോൺ പോൾ ; സംഗീതം: ജോൺസൺ വരികൾ: ഒ.എൻ.വി. കുറുപ്പ് നെടുമുടി വേണു , ശാരദ , പാർവ്വതി , ദേവൻ , എം.എസ്. തൃപ്പൂണിത്തറ , ഇന്നസെന്റ് , ശങ്കരാടി 26 നീലക്കുറിഞ്ഞി പൂത്തപ്പോൾ 1987 ജോൺ പോൾ കാർത്തിക ഗിരീഷ് കർണ്ണാട് 27 വൈശാലി 1988 കാമറ: മധു അമ്പാട്ട്,( എം.ടി. വാസുദേവൻ നായർ ; സംഗീതം: ബോംബെ രവി വരികൾ: ഒ.എൻ.വി. കുറുപ്പ് ബാബു ആന്റണിസുവർണ്ണ (അരങ്ങേറ്റം), സഞ്ജയ് (അരങ്ങേറ്റം), , ഗീത , ശ്രീരാമൻ , നെടുമുടി വേണു 28 ഒരു സായാഹ്നത്തിന്റെ സ്വപ്നം 1989 ജോൺ പോൾ [[]] മുകേഷ് , സുഹാസിനി 29 അമരം 1991 സംഗീതം: രവീന്ദ്രൻകാമറ : മധു അമ്പാട്ട് എ.കെ. ലോഹിതദാസ് മമ്മൂട്ടി , മധു , അശോക്, മുരളി കെ.പി.എ.സി. ലളിത 30 താഴ്‌വാരം 1991 എം.ടി. വാസുദേവൻ നായർ ;കാമറ: വേണു സംഗീതം: ഭരതൻ സുമലത മോഹൻലാൽ , , സലീം ഗൗസ്, ശങ്കരാടി , അഞ്ജു 3 കേളി 1991 സംഗീതം: ഭരതൻ ചാർമ്മിള ജയറാം , ഇന്നസെന്റ് , നെടുമുടി വേണു 3 തേവർ മകൻ (തമിഴ്) 1992 കമലാഹാസൻ ;സംഗീതം: ഇളയരാജ കാമറ: പി.സി. ശ്രീരാം ശിവാജി ഗണേശൻ കമല ഹാസൻ , രേവതി , ഗൌതമി , നാസർ 3 ആവാരമ്പൂ (തമിഴ്) 1992 തകരയുടെ പുനർനിർമ്മാണംനാസർ കാമറ: പി.സി. ശ്രീരാം വിനീത് 3 മാളൂട്ടി (1992 ജോൺ പോൾ (സംഗീതം: ജോൺസൺ ) ജയറാംബേബി ശ്യാമിലി, ഉർവ്വശി 3 വെങ്കലം 1993 എ.കെ. ലോഹിതദാസ് ; സംഗീതം: രവീന്ദ്രൻ കെ.പി.എ.സി. ലളിത മുരളി , മനോജ് കെ. ജയൻ , ഉർവ്വശി , ഇന്നസെന്റ് 3 ചമയം 1993 ജോൺ പോൾ ) (സംഗീതം: ജോൺസൺ [[]] മുരളി , മനോജ് കെ. ജയൻ 3 പാഥേയം 1993 എ.കെ. ലോഹിതദാസ് കാമറ: മധു അമ്പാട്ട് സംഗീതം: ബോംബെ രവി മമ്മൂട്ടിചിപ്പി (അരങ്ങേറ്റം)) 3 ദേവരാഗം 1996 മണി ഷൊർണ്ണൂർ (സംഗീതം: എം.എം. കീരവാണി അരവിന്ദ് സ്വാമി , ശ്രീദേവി 3 മഞ്ജീരധ്വനി 1996 സംഗീതം: എം.എം. കീരവാണി വിനീത് 3 ചുരം 1997 സംഗീതം: ജോൺസൺ മനോജ് കെ. ജയൻ , ദിവ്യ ഉണ്ണി പുറത്തേക്കുള്ള കണ്ണികൾ Bharathan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഭരതൻ ലഘു ജീവചരിത്രം Archived 2011-05-25 at the Wayback Machine .
ഭരതനെക്കുറിച്ചു ന്യൂയോർക്ക് യൂണിവേഴ്സിറ്റിയുടെ വെബ്സൈറ്റിൽ വന്ന ലേഖനം Archived 2012-02-14 at the Wayback Machine .
കേരളത്തിന്റെ പബ്ലിക്ക് റിലേഷൻസ് വകുപ്പിന്റെ ഔദ്യോഗിക വെബ്സൈറ്റിൽ നിന്നും Archived 2014-04-12 at the Wayback Machine .
അവലംബം ↑ ↑ കേരള പബ്ലിക് റിലേഷൻസ് വകുപ്പ് വെബ്സൈറ്റ് Archived 2015-07-08 at the Wayback Machine .
ദേശീയ ചലച്ചിത്ര അവാർഡുകൾ എന്ന വിഭാഗം.
↑ കേരള പബ്ലിക് റിലേഷൻസ് വകുപ്പ് വെബ്സൈറ്റ് Archived 2016-03-03 at the Wayback Machine .
സംസ്ഥാനചലച്ചിത്ര അവാർഡുകൾ എന്ന വിഭാഗം.
ഭരത്പൂർ, നേപ്പാൾ
ഭരത്പൂർ ( Nepali : भरतपुर ) നേപ്പാളിലെ മദ്ധ്യ-തെക്കൻ ഭാഗത്തുള്ള ഒരു പട്ടണമാണ്.
ചിത്വാൻ താഴ്വരയിൽ സ്ഥിതി ചെയ്യുന്ന ഈ പട്ടണം ചത്വാൻ ജില്ലയുടെ മുഖ്യ കാര്യാലയവും കൂടിയാണ്.
ജനസംഖ്യയനുസരിച്ച് ഇത് നേപ്പാളിലെ അഞ്ചാമത്തെ വലിയ പട്ടണമാണ്.
ഈ പട്ടണത്തിലെ ആകെ ജനസംഖ്യ 199,867 ആണ് (2011 ലെ സെൻസസ് അനുസരിച്ച്).
നേപ്പാളിലെ അതിവേഗം പുരോഗതി പ്രാപിച്ചുകൊണ്ടിരിക്കുന്ന ഒരു പട്ടണമാണ് ഭരത്പൂർ.
നാരായണി നദിയുടെ ഇടതുകരയില്‌  സ്ഥിതി ചെയ്യുന്ന ഈ പട്ടണം നേപ്പാളിൻറ മദ്ധ്യമേഖലകളെയും ചിത്വാൻ ജില്ലയെയും ബന്ധിപ്പിക്കുന്ന ഒരു വാണിജ്യകേന്ദ്രമായി പ്രവർത്തിക്കുന്നു.
പട്ടണം സ്ഥിതി ചെയ്യുന്നത് മാഹേന്ദ്ര ഹൈവേയുടെ മദ്ധ്യത്തിലും കാഠ്മണ്ഡു-ബീർഗൻജ് (വടക്ക് - തെക്ക്) റോഡിലുമാണ്.
പ്രമുഖ പട്ടണങ്ങളിൽ നിന്ന് ഇവിടേയ്ക്കുള്ള ദൂരം, കാഠ്മണ്ഡുവിൽ നിന്ന് 146 കിലോമീറ്ററും, പൊഖാറയിൽ നിന്ന് 126 കിലോമീറ്ററും ബട്ട്വാളിൽ നിന്ന് 114 കിലോമീറ്ററും ഖൊറാഹിയിൽ നിന്ന് 275 കിലോമീറ്ററും ബിർഗൻജിൽ നിന്ന് 128 കിലോമീറ്ററും ഹെതൌഡയിൽ നിന്ന് 89 കിലോമീറ്ററും പ്രിതിവിനരയനിൽ (ഗോർഖ) നിന്ന് 67 കിലോമീറ്ററുമാണ്.
മേന്മയുള്ള റോഡ് നെറ്റ്‍വർക്കുകളുമായി ബന്ധിപ്പിച്ചിരിക്കുന്ന ഈ പട്ടണത്തിൽ നിന്ന് ദിനേന കാഠ്മണ്ഡുവിലേയ്ക്കും പോഖാറയിലേയ്ക്കും വിമാന സർവ്വീസമുണ്ട്.
ഈ  മേഖലയിലെ  കച്ചവട സ്ഥാപനങ്ങളിൽ കൂടുതലും നാരായൺഗാഥ് ജില്ലയിലാണ് സ്ഥിതി ചെയ്യുന്നത്.
ഗവൺമെൻറ് ഓഫീസുകൾ, വലിയ ഹോസ്പിറ്റലുകൾ, കോളജുകൾ എന്നിവ പട്ടണത്തിൻറെ മറ്റൊരു ഭാഗത്തായിട്ടാണ്.
ഭരത്പൂരിൻറ സമ്പത്ത് ഘടന നിലനിൽക്കുന്നത് കാർഷിക വൃത്തിയെ ആശ്രയിച്ചാണ്.
കാർഷികാവശ്യങ്ങൾക്കുള്ള ഭൂമി ക്രമേണ, വ്യവസായ കേന്ദ്രങ്ങളായും പാർപ്പിട മേഖലകളായും മാറിക്കൊണ്ടിരിക്കുന്നു.
ഇറച്ചിക്കോഴി, താറാവു വളർത്തൽ മുതലായ വ്യവസായ കേന്ദ്രങ്ങൾ ഈ പട്ടണം കേന്ദ്രീകരിച്ച് നിരവധിയുണ്ട്.
രാജ്യത്തിൻറെ ഇറച്ചിക്കോഴിയുടെ ആവശ്യത്തിൻ‌റെ 60 ശതമാനവും ഈ പട്ടണത്തിലെ ഫാമുകൾ നിർവ്വഹിക്കുന്നു.
ഇറച്ചിക്കോഴിയുടെ കയറ്റയയ്ക്കലിലും ഈ പട്ടണത്തിന് പ്രാധാന്യമുണ്ട്.
ഈ പട്ടണത്തിലെ മറ്റ് ഉത്പന്നങ്ങൾ തേൻ, കൂൺ വ്യവസായം, പൂകൃഷി എന്നിവയാണ്.
ഈ പട്ടണം ഭക്ഷ്യോൽപ്പന്നങ്ങൾ അധികമായി ഉത്പാദിപ്പിക്കുന്നു.
ഇവ പ്രൊസസ് ചെയ്ത് കാഠ്മണ്ഡു, പോഖാറ പോലുള്ള പ്രമുഖ പട്ടണങ്ങളിലേയ്ക്ക് കയറ്റി അയയ്ക്കുന്നു.
ബഹുരാഷ്ട്ര കമ്പനികളായ കൊക്കക്കോള, സാൻ മിഗ്വേൽ എന്നിവയുടെ യൂണിറ്റുകൾ പട്ടണത്തിൽ സ്ഥാപിക്കപ്പെട്ടിട്ടുണ്ട്.
അനേകം വാണിജ്യസ്ഥാപനങ്ങൾ ഈ പട്ടണം കേന്ദ്രമാക്കി പ്രവർത്തിക്കുന്നു.
2014 ഡിസംബർ 2 ന് ഭരത്പൂർ ഒരു സബ്-മെട്രോപോളിറ്റൻ പട്ടണമായി പ്രഖ്യാപിക്കപ്പെട്ടു.
ഈ പട്ടണം നില നിൽക്കുന്ന അക്ഷാംശ രേഖാംശങ്ങൾ 27°41′N 84°26′E ആണ്.
പട്ടണത്തിലെ ആകർഷണങ്ങൾ ബിഷാസാരി താൽ
ബിഷാസാരി താൽ (20 ആയിരം തടാകം) ഭരത്പൂരിൻറെ തെക്കൻ മൂലയ്ക്കാണ് സ്ഥിതി ചെയ്യുന്നത്.
തടാകത്തിനു സമീപം പക്ഷി നിരീക്ഷണ കേന്ദ്രം സ്ഥിതി ചെയ്യുന്നു.
തടാക പ്രദേശം മുതലകളെ കാണാൻ സാധിക്കുന്നു.
ചിത്വാൻ ദേശീയോദ്യാനത്തിനു സമീപമാണ് ബിഷാസാരി തടാകം.
ഭരത്പൂർ പട്ടണമദ്ധ്യമായ ചൌബിസ്കാത്തിൽ നിന്ന് കേവലം അഞ്ചു കിലോമീറ്റർ തെക്കായിട്ടാണിത്.
ചിത്വാൻ ദേശീയോദ്യാനം
ചിത്വാൻ ദേശീയോദ്യാനം ഒറ്റക്കൊമ്പുള്ള കാണ്ടാമൃഗങ്ങൾ അധിവസിക്കുന്ന വിപ്രദേശമാണ്.
ഇവിടെ ആനകൾ, റോയൽ ബംഗാൾ കുടവകൾ, മുതലകൾ, മാനുകൾ മറ്റു വർഗ്ഗങ്ങളിലുള്ള വന്യമൃഗങ്ങൾ നിവധിയുണ്ട്.
കാഠ്മണ്ഡുവും പൊഖാരയും കഴിഞ്ഞാൽ, നേപ്പാളിലെ മൂന്നാമത്തെ വലിയ വിനോദ സഞ്ചാര കേന്ദ്രമാണിത്.
നാരായണി നദി
പടിഞ്ഞാറൻ ഭരത്പൂരിലുള്ള നാരായണി നദി, വട്ക്കു നിന്നു തെക്കോട്ടൊഴുകുന്ന നദിയാണ്.
നേപ്പാളിലെ ആഴം കൂടിയതും ഏറ്റവും വലിയ നദികളിലൊന്നുമാണിത്.
നദിയ്ക്കു മുകളിൽ നിർമ്മിച്ചിരിക്കുന്ന നാരായണി പാലം ചിത്വാൻജില്ലെയ നവൽപരാസി ജില്ലയുമായി ബന്ധിക്കുന്നു.
നദിയിലുള്ള നഗർബാൻ പോലുള്ള ചെറിയ ദ്വീപുകൾ വിനോദ സഞ്ചാര കേന്ദ്രങ്ങളാണ്.
Narayani river as seen from Harihar Temple റാപ്തി നദി
റാപ്തി നദി  കിഴക്കു ദിക്കിൽ നിന്ന് തെക്കു പടിഞ്ഞാറേ ദിക്കിലേയ്ക്ക് ഒഴുകുന്നു.
ഇത് ചിത്വാൻ ദേശീയോദ്യാത്തിൻറെ വടക്കൻ അതിരായി വരുന്നു.
ഗതാഗത മാർഗ്ഗങ്ങൾ
ഭരത്പൂർ വിമാനത്താവളം ഈ പട്ടണത്തിൻറെ മദ്ധ്യഭാഗത്തായി സ്ഥിതി ചെയ്യുന്നു.
കാഠ്മണ്ഡുവിലേയ്ക്ക് ഇവിടെ നിന്നു ദിവസേന വിമാന സർവ്വീസുകളുണ്ട്.
നാല് ആഭ്യന്തര വിമാനക്കമ്പനികളും ഗവണ്മെൻറ് ഉടമസ്ഥതിയിലുള്ള ഒരു വിമാനക്കമ്പനിയും ചേർ‌ന്ന് ഏഴുമുതൽ പതിനൊന്നു വരെ സർവ്വീസ് ഇവിടെ നിന്ന് രാജ്യത്തിൻറെ വിവിധ ഭാഗങ്ങളിലേയ്ക്കു നടത്തുന്നു.
മഹേന്ദ്ര ഹൈവേ ഈ പട്ടണത്തെ രാജ്യത്തെ പ്രമുഖ പട്ടണങ്ങളുമായി ബന്ധിക്കുന്നു.
വടക്കു കിഴക്കു നിന്നു മറ്റൊരു ഹൈവേ ഭരത്പൂരിനെ കാഠ്മണ്ഡുവുമായും ഇന്ത്യൻ അതിർത്തിക്കു സമീപം തെക്കു ഭാഗത്തുള്ള ബിർഗൻജുമായും ബന്ധിക്കുന്നു.
അവലംബം ↑ flights to Pokhara discontinued as of Oct 2011
ഭരതൻ (രാമായണം) ഇംഗ്ലീഷ് വിലാസം https://ml.wikipedia.org/wiki/Bharata_(Ramayana)
രാമായണത്തിലെ ഒരു കഥാപാത്രമാണ് ഭരതൻ.
അയോധ്യയിലെ സൂര്യവംശത്തിലെ രാജാവായിരുന്ന ദശരഥന്റെ ഭാര്യമാരിൽ ഒരാളായിരുന്ന കൈകേയിൽ ജനിച്ച പുത്രനാണ്‌ ഭരതൻ ‍ ( Sanskrit : भरत, IAST Bharata , Malay : Barata , Thai : Phra Phrot ).
രാമൻ , ലക്ഷ്മണൻ ‍, ശത്രുഘ്നൻ എന്നിവരായിരുന്നു ഭരതന്റെ സഹോദരൻമാർ.
ദശരഥന്റെ രണ്ടാമത്തെ പുത്രനായിരുന്നു ഭരതൻ.
സഹോദരന്മാരെല്ലാം അന്വോന്യം സ്നേഹിക്കുന്നവരും സഹിഷ്ണുതയുള്ളവരുമായിരുന്നു എന്നിരുന്നാലും ലക്ഷ്മണന് രാമനോടും, ശത്രുഘ്നൻ ഭരതനോടും അടുപ്പമുണ്ടായിരുന്നു.
ജനകന്റെ സഹോദരനായ കുശദ്വജന്റെ മകളാ‍യ മന്ദവിയാണ് ഭരതന്റെ പത്നി.
തക്ഷനും പുഷ്കലനും ആണ് രണ്ട് പുത്രന്മാർ.
രാമന്റെ വനവാസം
ദശരഥൻ കൊടുത്ത ശപഥം മുൻ‌നിർത്തി, തന്റെ മകനായ  ഭരതൻ രാജാവാകണം എന്നുള്ളതും പതിന്നാലു വർഷത്തെ രാമൻ വനവാസത്തിന് പോകണം എന്നുള്ളതും കൈകേയിയുടെ ആവശ്യപ്രകാരമായിരുന്നു എന്നാണ് രാമായണത്തിൽ പരാമർശിക്കുന്നത്.
ഭരതന്റെ പ്രതികരണം
രാമൻ വനവാസത്തിനയക്കപ്പെട്ട സമയത്ത് ഭരതൻ അയോധ്യൽ നിന്നും അകലെയായിരുന്നു.
ഇതറിഞ്ഞപ്പോൾ, ഭരതൻ വല്ലാതെ വേദനിക്കുകയും, ശിക്ഷ എന്ന നിലയ്ക്കുള്ള കർശനമായ ഔദ്യോഗിക ശാസന  തന്റെ മാതാവിന്  നൽകുകയും, പെട്ടെന്നു തന്നെ വനവാസത്തിനു പോയ രമനെ തിരിച്ചുകൊണ്ടുവരാനുള്ള ശ്രമം തുടങ്ങുകയ്യും ചെയ്തു.
വേണമെങ്കിൽ രാമനുപകരം താൻ‌തന്നെ വനവാസത്തിനുപോകാമെന്നും പറഞ്ഞു.
ഈ ത്യാഗ‌മനോഭാവവും, സഹോദര സ്നേഹവും അയോധ്യയിലെ ജനങ്ങളും മറ്റു രാജാക്കന്മാരിലും രാമനെ വനവാസത്തിനയച്ച ഭരതനോടുള്ള വെറുപ്പും അവജ്ഞയും മാറ്റി പകരം ആദരവും, ബഹുമാനവും വർദ്ധിപ്പിച്ചു.
ധർമ്മത്തിന്റെ പാഠം ഭരതനേക്കാൾ നന്നായി മറ്റാരും പഠിച്ചിട്ടില്ല എന്ന് അയോധ്യയിലെ ഗുരുവായ വസിഷ്ഠൻ പറയുകയുണ്ടായി.
അയോധ്യയിലെ രാജാവ്
പിതാവ് ദശരഥന്റെ വേദനാജനകമായ മരണവാർത്ത രാമന്റെയും ലക്ഷമണന്റെയും അടുത്തെത്തിച്ചതിനുശേഷം, ചക്രവർത്തിയായി അയോധ്യയിലേക്ക് രാമൻ തിരിച്ചുവരണം എന്ന് തർക്കിക്കുകയും ചെയ്തു.
പക്ഷേ ഇത് തന്റെ ഉറച്ച തീരുമാനമാണെന്നും തിരിച്ചുവന്നാൽ  അത് അധാർമ്മിക പ്രവൃത്തിയാകുമെന്നും പറഞ്ഞുകൊണ്ട് രാമൻ എതിർക്കുകയും ചെയ്തു.
ജനകന്റെ അഭിപ്രായപ്രകാരം, രാമന്റെ ധർമ്മത്തെ കാത്തുസൂക്ഷിക്കേണ്ട ചുമതല അനുജനായ തന്റെ ധർമ്മമാണെന്നു മനസ്സിലാക്കുകയും, രാമനെ 14 വർഷത്തിനു മുൻപ് തിരിച്ചുകൊണ്ടുവരാനുള്ള ശ്രമം ഉപേക്ഷിക്കുയും ചെയ്തു.
ആഴത്തിൽ നിരാശനായ ഭരതൻ, 14 വർഷത്തെ വനവാസശേഷം തിരിച്ചെത്തി സിംഹാസന ഏറ്റെടുക്കും എന്ന രാമന്റെ വാഗ്ദാനം ചെവിക്കൊണ്ട് അയോധ്യയിൽ തിരിച്ചെത്തി.
14 വർഷം തീരുന്ന വേളയിൽ രാമൻ അയോധ്യയിൽ തിരിച്ചെത്തിയില്ലേങ്കിൽ ആത്മാഹുതി ചെയ്യും എന്ന പ്രതിജ്ഞയും രാമന്റെ മുൻപിൽ എടുത്ത ശേഷമാണ് ഭരതൻ അയോധ്യയിൽ തിരിച്ചെത്തുന്നത്.
രാമന്റെ പ്രതിനിധിയായി മാത്രമേ അയോധ്യ ഭരിക്കൂ എന്നും ഭരതൻ പറയുകയുണ്ടായി.
ജനസമ്മതത്തോടെ കോസല രാജ്യത്തിന്റെയും അയോധ്യയുടെയും രാജാവായി.
പക്ഷേ അയോധ്യയിലെ സിംഹാസനത്തിൽ രാമന്റെ പാദുകങ്ങൾ പ്രതീകമായി വയ്ക്കുകയും, സിംഹാസനത്തിൽ ഇരിക്കുകയോ കിരീടം വെയ്ക്കുകയോ ചെയ്യാതെ ശാസനവും ഭരതൻ നടത്തി.
തക്ഷശിലയിലെ രാജാവ്
ഭരതൻ ഗാന്ധാരം കീഴടക്കുകയും, തക്ഷശില എന്ന തന്റെ സാമ്രാജ്യം നിർമ്മിക്കുകയും ചെയ്തു, ഇപ്പോൾ ഈ സ്ഥലങ്ങൾ, പഞ്ചാബ് , പാകിസ്താൻ , അഫ്ഗാനിസ്ഥാൻ , മധ്യേഷ്യയുടെ ഭാഗങ്ങൾ എന്നാണ് കരുതുന്നത്.
ഇതിനു തെളിവായാണ്, ഉസ്ബക്കിന്റെ( Uzbek ) തലസ്ഥാനമായ തഷ്കന്റ് ( Tashkent ) എന്ന സ്ഥലപ്പേര് തക്ഷശില എന്ന പേരിൽ നിന്നു വന്നെന്ന ഊഹം.
പാകിസ്താനിലെ ഇപ്പോഴുള്ള സ്ഥലമായ തക്സില ( Taxila ) എന്നതും ഇദ്ദേഹത്തിന്റെ ഭരണത്തിന്റെ അടയാളമാണ്.
രാമന്റെ തിരിച്ചുവരവ്
രാക്ഷസ രാജാവായ രാവണനെ വധിച്ച ശേഷം 14 വർഷത്തെ വനവാസം കഴിഞ്ഞപ്പോൾ, ഭരതന്റെ സത്യം ചെയ്യൽ ഓർമ്മിക്കുകയും, ആത്മഹുതി തടയുവാൻ വേണ്ടി ഹനുമാനെ അയോധ്യയിലേക്കയക്കുകയും ചെയ്തു.
രാമനെയും പത്നി സീതയേയും ലക്ഷ്മണനേയും എഴുന്നെള്ളിക്കുവാൻ ഭരതൻ ഒരുക്കങ്ങൾ ചെയ്യുകയും ചെയ്തു.
രാമന അയോധ്യയിൽ തിരിച്ചെത്തി അധികാരമേറ്റു.
രാമന്റെ അനുയായി വനവാസത്തിൽ കൂടെ ഉണ്ടായിരുന്ന  ലക്ഷ്മണനെ യുവരാജാവായി വാഴിക്കുവാൻ ആഗ്രഹിച്ചു, എന്നാൽ ഭരണത്തിലുള്ള കഴിവും സമ്മതിയും കാരണം ലക്ഷ്മണൻ യുവരാജാവാക്കാൻ ഭരതന്റെ പേര് നിർദ്ദേശിക്കുകയും ചെയ്തു.
ഉടൻ തന്നെ ഭരതനെ  യുവരാജ്ജാവായി അവരോധിക്കുകയും ചെയ്തു.
വിരാമം
അവതാരോദ്യേശസിദ്ധി കൈവരിച്ച രാമൻ സരയൂ നദിയിലേക്കു ഇറങ്ങുകയും, മൂലരൂപമായ മഹാവിഷ്ണുവായി മാറുകയും ഈ മൂലരൂപത്തിൽ ഭരതനും ശത്രുഘനനും ലയിക്കുകയും ചെയ്തു.
ഭരത ക്ഷേത്രം കൂടൽമാണിക്യം ക്ഷേത്രം
ഭരതന്റെ ( സംഗമേശ്വരൻ ‍) പ്രതിഷ്ഠയുള്ള ഇന്ത്യയിലെ അപൂർവം ക്ഷേത്രങ്ങളിൽ ഒന്നാണ് കൂടൽമാണിക്യം ക്ഷേത്രം .
കൂടൽമാണിക്യം ക്ഷേത്രം പടിഞ്ഞാറെ നടയിൽ നിന്നും വീക്ഷിക്കുമ്പോൾ
സുന്ദരമായ ഈ പുരാതനക്ഷേത്രം സ്ഥിതിചെയ്യുന്നത് കേരളത്തിലെ തൃശ്ശൂർ ജില്ലയിലെ ഇരിഞ്ഞാലക്കുടയിലാണ് അവലംബം പുറത്തേക്കുള്ള കണ്ണികൾ കുടൽമാണിക്യക്ഷേത്രത്തെക്കുറിച്ച്
ഭരതൻ ഇഫക്റ്റ് ഇംഗ്ലീഷ് വിലാസം https://ml.wikipedia.org/wiki/Bharathan_Effect
അനിൽ ദാസിന്റെ സംവിധാനത്തിൽ സുരേഷ് ഗോപി , ബിജു മേനോൻ , ഗീതു മോഹൻദാസ് എന്നിവർ പ്രധാനവേഷങ്ങളിൽ അഭിനയിച്ച് 2007-ൽ പുറത്തിറങ്ങിയ ഒരു സയൻസ് ഫിക്ഷൻ മലയാളചലച്ചിത്രമാണ് ഭരതൻ ഇഫക്റ്റ് .
നന്ദകിഷോര ഫിലിംസിന്റെ ബാനറിൽ സുരേഷ് കരീപ്പുഴ നിർമ്മിച്ച ഈ ചിത്രം നന്ദകിഷോര ഫിലിംസ് ആണ് വിതരണം ചെയ്തത്.
കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് മധു മുട്ടം ആണ്.
അഭിനേതാക്കൾ സുരേഷ് ഗോപി – ഡോ. പാണ്ടല ബിജു മേനോൻ – ഭരതൻ ഗീതു മോഹൻദാസ് – ഗീതു ജഗതി ശ്രീകുമാർ – കറിയ ജയകൃഷ്ണൻ – തങ്കച്ചൻ ഇന്നസെന്റ് – തങ്കച്ചന്റെ അച്ഛൻ കൽപ്പന – തങ്കച്ചന്റെ അമ്മ സുധീഷ് – പീറ്റർ രാജൻ പി. ദേവ് – വൈദികൻ സംഗീതം
കാവാലം നാരായണപ്പണിക്കർ എഴുതിയ ഇതിലെ ഗാനങ്ങൾക്ക്  സംഗീതം പകർന്നത് എം. ജയചന്ദ്രൻ ആണ്.
പശ്ചാത്തലസംഗീതം ഔസേപ്പച്ചൻ കൊടുത്തിരിക്കുന്നു.
ഗാനങ്ങൾ കാർത്തിക പൂ – പി. ജയചന്ദ്രൻ , സംഗീത അണിയറ പ്രവർത്തകർ ഛായാഗ്രഹണം: രാ‍മചന്ദ്രബാബു ചിത്രസം‌യോജനം: കെ. രാജഗോപാൽ കല: രാധാകൃഷ്ണൻ ചമയം: പി. മണി വസ്ത്രാലങ്കാരം: വജ്രമണി പരസ്യകല: ഗായത്രി അശോകൻ ലാബ്: ജെമിനി കളർ ലാബ് നിശ്ചല ഛായാഗ്രഹണം: ചന്ദ്രൻ മോണാലിസ എഫക്റ്റ്സ്: മുരുകേഷ് നിർമ്മാണ നിയന്ത്രണം: പീറ്റർ ഞാറയ്ക്കൽ പുറത്തേക്കുള്ള കണ്ണികൾ ഭരതൻ ഇഫക്റ്റ് ഇന്റർനെറ്റ് മൂവി ഡാറ്റാബേസിൽ ഭരതൻ ഇഫക്റ്റ് – മലയാളസംഗീതം.
ഭരത്പൂർ മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/Bharatpur_Medical_College
ശ്രീ ജഗ്ഗനാഥ് പഹാഡിയ സർക്കാർ മെഡിക്കൽ കോളേജ് എന്നും അറിയപ്പെടുന്ന ഗവൺമെന്റ് മെഡിക്കൽ കോളേജ് ഭരത്പൂർ ഇന്ത്യയിലെ രാജസ്ഥാനിലെ ഭരത്പൂറിൽ 2017-ൽ സ്ഥാപിതമായ ഒരു മെഡിക്കൽ കോളേജും തൃതീയ തല ആശുപത്രിയുമാണ്.
കോളേജ് ബാച്ചിലർ ഓഫ് മെഡിസിൻ ആൻഡ് സർജറി (എംബിബിഎസ്) ബിരുദവും ബിരുദാനന്തര ബിരുദ തലത്തിൽ പീഡിയാട്രിക്സ് , ഗൈനക്കോളജി , ഒഫ്താൽമോളജി , ഇഎൻടി തുടങ്ങിയവയിൽ ഡിഎൻബിയും നൽകുന്നു.
നഴ്‌സിംഗ്, പാരാ മെഡിക്കൽ കോഴ്‌സുകളും വാഗ്ദാനം ചെയ്യുന്ന കോളേജ് രാജസ്ഥാൻ യൂണിവേഴ്‌സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്‌തിരിക്കുന്നു.
ഇതിന് മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരവുമുണ്ട്.
നാഷണൽ എലിജിബിലിറ്റി, എൻട്രൻസ് ടെസ്റ്റ് എന്നിവയിലൂടെ മെറിറ്റിന്റെ അടിസ്ഥാനത്തിലാണ് കോളേജിലേക്കുള്ള തിരഞ്ഞെടുപ്പ്.
കോളേജ് 2018 ഓഗസ്റ്റ് മുതൽ എംബിബിഎസ് കോഴ്‌സുകൾ ആരംഭിച്ചു.
പീഡിയാട്രിക് ഹോസ്പിറ്റൽ ജനാന ഹോസ്പിറ്റൽ, രാം കടോരി ഐ ഹോസ്പിറ്റൽ എന്നിവയ്‌ക്കൊപ്പം സ്‌പെഷ്യാലിറ്റി, സൂപ്പർ സ്‌പെഷ്യാലിറ്റി സേവനങ്ങളുള്ള രാജ് ബഹദൂർ മെമ്മോറിയൽ ഹോസ്പിറ്റൽ എന്നിവയാണ് അറ്റാച്ച് ചെയ്‌തിരിക്കുന്ന ആശുപത്രികൾ.
ഭരത്പൂർ മേഖലയിൽ ഭരത്പൂർ കരൗലി ധോൽപൂർ, സവായ് മധോപൂർ എന്നിവ ഉൾപ്പെടുന്നു.
ഹോസ്പിറ്റൽ ഈ മേഖലയിലെ ഏറ്റവും വലിയ റഫറൽ ആശുപത്രിയാണ്.
ഭരത്പൂർ മെഡിക്കൽ കോളേജ് ബാച്ചിലർ ഓഫ് മെഡിസിൻ ആൻഡ് സർജറി (എംബിബിഎസ്) ബിരുദവും, ബിരുദാനന്തര ബിരുദ തലത്തിൽ പീഡിയാട്രിക്സ് , ഗൈനക്കോളജി , ഒഫ്താൽമോളജി , ഇഎൻടി തുടങ്ങിയവയിൽ ഡിഎൻബിയും നഴ്‌സിംഗ്, പാരാ മെഡിക്കൽ കോഴ്‌സുകളും വാഗ്ദാനം ചെയ്യുന്നു.
നാഷണൽ എലിജിബിലിറ്റി, എൻട്രൻസ് ടെസ്റ്റ് എന്നിവയിലൂടെ മെറിറ്റിന്റെ അടിസ്ഥാനത്തിലാണ് കോളേജിലേക്കുള്ള എംബിബിഎസ്, പിജി സീറ്റിലേക്കുള്ള തിരഞ്ഞെടുപ്പ്.
അവലംബം ↑ പുറം കണ്ണികൾ https://education.rajasthan.gov.in/content/raj/education/bharatpur-medical-college--bharatpur/en/home.html# Archived 2023-01-28 at the Wayback Machine .
ഭരതൻ (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Bharat
ഭരതൻ എന്ന പദം താഴെ പറയുന്നവയിൽ ഏതിനെയും വിവക്ഷിക്കാം ഭരതൻ (ചക്രവർത്തി) - പുരാതനകാലത്ത് ഇന്ത്യൻ ഉപഭൂഖണ്ഡം മുഴുവൻ വാണിരുന്നു എന്നു വിശ്വസിക്കപ്പെടുന്നു.
ഭരതൻ - രാമായണത്തിലെ കഥാപാത്രം.
രാമന്റെ അനുജൻ.
ഭരതൻ - മഹാഭാരതത്തിലെ കഥാപാത്രം.
ദുശ്ശാസനന്റെ പുത്രൻ.
ഭരതമുനി - നാട്യാചാര്യൻ ഭരതൻ (സംവിധായകൻ) - മലയാളചലച്ചിത്ര സംവിധായകൻ പറവൂർ ഭരതൻ - മലയാളചലച്ചിത്രനടൻ ഭരതൻ ഇഫക്റ്റ് - 2007-ൽ പുറത്തിറങ്ങിയ മലയാള ചലച്ചിത്രം .
അവലംബം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ഭരത്പൂർ, രാജസ്ഥാൻ ഇംഗ്ലീഷ് വിലാസം https://ml.wikipedia.org/wiki/Bharatpur ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഡിസംബർ മുതൽ തുടരുന്നു.
ഇന്ത്യയിലെ രാജസ്ഥാൻ സംസ്ഥാനത്തിലെ ഒരു നഗരമാണ് ഭരത്പൂർ .
ഇതേപേരിലുള്ള ജില്ലയുടെ ആസ്ഥാനനഗരം കൂടിയാണ് ഭരത്പൂർ.
ക്രോക്കഡിലിയ ഇംഗ്ലീഷ് വിലാസം https://ml.wikipedia.org/wiki/Crocodilia
ഉരഗങ്ങളുടെ ഒരു ഓർഡറാണ് ക്രോക്കഡിലിയ .
ഏകദേശം 8 കോടി 40 ലക്ഷം വർഷങ്ങൾക്ക് മുമ്പ് ക്രെറ്റാഷ്യസ് കാലഘട്ടത്തിലാണ് ഇവ ആദ്യമായി പ്രത്യക്ഷപ്പെട്ടത്.
ഇന്ന് ജീവിച്ചിരിക്കുന്ന ജീവികളിൽ പക്ഷികളുടെ ഏറ്റവും അടുത്ത ബന്ധുക്കൾ ഇവയാണ്.
ആർക്കോസോറിയ വിഭാഗത്തിലെ ഇന്ന് ജീവിച്ചിരിക്കുന്ന രണ്ടേ രണ്ട് വർഗ്ഗങ്ങൾ ക്രോക്കഡിലിയകളും പക്ഷികളുമാണ്.
മുതല (ക്രോക്കഡൈൽ),  അലിഗേറ്റർ, ഘരിയൽ ( ചീങ്കണ്ണി ), കെയ്മാൻ എന്നീ കുടുംബങ്ങളാണ് ക്രോക്കഡിലിയയിൽ ഉൾപ്പെടുന്നത്.
ക്രോംബുക്ക് ഇംഗ്ലീഷ് വിലാസം https://ml.wikipedia.org/wiki/Chromebook
ലിനക്സ് അധിഷ്ഠിത ക്രോം ഓപ്പറേറ്റിങ് സിസ്റ്റത്തിൽ പ്രവർത്തിക്കുന്ന ലാപ്ടോപാണ് ക്രോം ബുക്ക് .
ചില ക്രോംബുക്ക് ലാപ്‌ടോപ്പ് കമ്പ്യൂട്ടറുകളിൽ ഗൂഗിളിന്റെ തന്നെ മൊബൈൽ ഓപ്പറേറ്റിങ് സിസ്റ്റമായ ആൻഡ്രോയിഡ് പ്രോഗ്രാമുകളും പ്രവർത്തിക്കാനാവുന്നുണ്ട്.
എയ്‌സർ കമ്പനിയും സാം‌സങ്ങും ക്രോം‌ബുക്ക് വിൽക്കുവാനുള്ള പദ്ധതി 2011 ജൂൺ 15 നുതന്നെ ആരംഭിച്ചിരുന്നു .
ലാപ്‌ടോപ്പ് മോഡലുകളോടൊപ്പം തന്നെ ഇതിന്റെ ഒരു ഡസ്ക്‌ടോപ്പ് പതിപ്പും 2012 മേയ്മാസത്തിൽ പുറത്തിറക്കിയിരുന്നു.
“ഓൾ-ഇൻ-വൺ“ എന്നൊരു ഉപകരണം ക്രോം‌ബെയ്‌സ് എന്നപേരിൽ 2014 ജനുവരിയിലും ഇറങ്ങിയിരുന്നു.
ഇതിറക്കിയത് എൽ. ജി. ഇലക്ട്രോണിക് സ് എന്ന കമ്പനിയാണ്.
ഗൂഗിൾ നേരിട്ടും, ഗൂഗിളിനെ സഹായിക്കാമെന്നേറ്റിരിക്കുന്ന അനുബന്ധ കമ്പനികളിലൂടെയും ക്രോം‌ബുക്സ് ലാപ്‌ടോപ്പുകൾ വിപണനം ചെയ്തു വരുന്നു.
ക്രോം‌ബുക്സിന്റെ ഏറ്റവും വലിയ ഉപയോക്താകളായി 2012 ഓടെ തന്നെ സ്കൂളുകൾ മാറിയിരുന്നു.
ആദ്യമായി കമ്പ്യൂട്ടർ ഉപയോഗിക്കുന്നവരേയും വീട്ടിലിരിക്കുന്നവരേയും ഉൾക്കൊള്ളിച്ച് ആ വർഷം ഒക്ടോബറോടെ ഗൂഗിൾ കമ്പ്യൂട്ടർ വിതരണത്തിനായി ആസൂത്രത നീക്കങ്ങൾ (മാർക്കറ്റിങ് തന്ത്രങ്ങൾ) വിപുലീകരിച്ചിരുന്നു.
2013 നവംബർ മുതൽ തന്നെ, അമേരിക്കയിൽ 1.76 മില്യൺ ക്രോം‌ബുക്സ്‌ ലാപ്‌ടോപ്പുകൾ വിൽക്കപ്പെട്ടിരുന്നു.
2016 ഇൽ വിദ്യാഭ്യാസ മാർക്കറ്റിനെ നിയന്ത്രിക്കാൻ വരെ ക്രോം‌ബുക്സ് മുൻകൈ എടുത്തിരുന്നു എന്നൊരു വിലയിരുത്തൽ വന്നിരുന്നു.
ക്രോംബുക്കിന്റെ പ്രത്യേകതകൾ
ക്ലൗഡ് സംവിധാനത്തിലാണിത് പ്രവർത്തിക്കുന്നത്.
പുറമേ നിന്നും ഹാർഡ്ഡിസ്ക്കോ സോഫ്റ്റ്വെയറുകളോ ഇതിൽ ഉപയോഗിക്കാൻ സാധ്യമല്ല.
ലാപ്ടോപ്പിനേക്കാൾ ബ്രൗസർ കമ്പ്യൂട്ടർ എന്നു വിളിക്കുന്നതാണ് ഉചിതം.
നല്ലൊരു ലാപ്ടോപ്പ് ക്യാമറയും ഇതിലുണ്ട്.
ഓരോ ഉപയോക്താവിനും 100ജിബി സംഭരണസൗകര്യം ഗൂഗിൾ തന്നെ നൽകുന്നുണ്ട്.
ഫോൾഡറൂകളും അതിലുള്ള ഫയലുകളും മറ്റും ക്ലൗഡ് സെർവ്വറിലാണ് സൂക്ഷിച്ചു വെയ്ക്കുന്നത്.
ഹാർഡ് ഡിസ്ക് പോലുള്ള സാമഗ്രികൾ ഇല്ലാത്തതിനാൽ ഭാരക്കുറവ് നന്നായിട്ടുണ്ട്.
മൊബൈൽ പോലെ തുടർച്ചയായി ഏറെ സമയം ചാർജ് നിൽക്കുന്നു എന്നതാണ് മറ്റൊരു പ്രത്യേകത.
ക്രോംബുക്കിന് മറ്റ് കമ്പ്യൂട്ടറൂകൾ പോലെ ഡസ്ക്ടോപ്പ് എന്ന തലം ഇല്ല.
പെൻഡ്രൈവിൽ നിന്നും നിലവിൽ കാനുന്ന ഡസ്ക്ടോപ്പ് തലത്തിലേക്ക് ഫയൽസ് സേവ് ചെയ്തു സൂക്ഷിക്കാൻ നിർവ്വാഹമില്ല.
എക്സ്റ്റേണൽ ഹാർഡ് ഡിസ്കുകൾ, പെൻഡ്രൈവുകൾ ഒക്കെ ഘടിപ്പിച്ചാൽ അതിലുള്ള ഫയലുകൾ  ഒരു വെബ് ബ്രൗസറിൽ തെളിഞ്ഞു വരുന്നു.
മെമ്മറി കാർഡ് സ്‌ലോട്ട്, ഹെഡ്‌ഫോൺ ജാക്കറ്റ്, യു.എസ്.ബി. ജാക്കുകൾ, വെബ്കാം തുടങ്ങി ബാക്കിയെല്ലാ സാമഗ്രികളും ക്രോംബുക്കിലുണ്ടെങ്കിലും  ബ്ലൂടൂത്ത്, ഡി.വി.ഡി. ഡ്രൈവ് എന്നിവ കമ്പ്യൂട്ടറിൽ ഇല്ല.
ക്രോം മാർക്കറ്റ് എന്ന തലത്തിൽ ആയിരത്തിലേറെ പ്രോഗ്രാമുകൾ നിലവിലുണ്ട്.
ഇഷ്ടാനുസരണം അവയെ ക്രോംബുക്കിൽ പ്രവർത്തിപ്പിക്കുവാൻ സാധിക്കുന്നു.
ഗൂഗിളിന്റെ പ്രോഗ്രാമുകൾ മാത്രമേ ക്രോംബുക്കിൽ പ്രവർത്തിപ്പിക്കുവാൻ സാധിക്കുകയുള്ളൂ.
ഇന്ത്യൻ ഭാഷാ വിക്കിപീഡിയകൾക്കുള്ള സഹായം
വിക്കിമീഡിയ ഫൗണ്ടേഷനും ഗൂഗിളും കൂടി ഇന്ത്യൻ ഭാഷാ വിക്കിപീഡിയ പ്രോജക്റ്റുകളേയും വിക്കിമീഡിയക്കാരേയും പിന്തുണയ്ക്കാൻ ഒരു പ്രോജക്ടിന് രൂപം നൽകിയിട്ടുണ്ട്.
പ്രോജക്റ്റ് ടൈഗർ എന്നാണിതിന്റെ പേര്.
ഗൂഗിളും വിക്കിമീഡിയ ഫൗണ്ടേഷനും ലാപ്ടോപ്പുകൾ, ഇന്റർനെറ്റ് കണക്ഷൻ ഫീസ്, ഇന്റർനെറ്റ് ഡോങ്കിൾ തുടങ്ങിയ അടിസ്ഥാന സൗകര്യങ്ങൾ ലഭ്യമാക്കുന്നതാണിത്.
കൂടുതൽ സജീവമായി സംഭാവന നൽകുന്നതിനുവേണ്ടി നിലവിലുള്ള എഡിറ്റർമാർക്കായുള്ള ലാപ്ടോപ്പുകളും ഇന്റർനെറ്റ് സ്റ്റൈപ്പുകളും നൽകാനാണു പദ്ധതിയുടെ തീരുമാനം.
50 അടിസ്ഥാന മോഡൽ ഏസർ ക്രോംബുക്ക്സിനോടൊപ്പം  വിതരണത്തിനായി 100 കോൺട്രിബ്യൂട്ടർമാർക്കുള്ള ഇന്റർനെറ്റ് സ്റ്റൈപ്പുകൾ എന്നിവ കൂടി ലഭ്യമാക്കുകയാണ്.
വിഭവസമാഹരണത്തോടൊപ്പം വിക്കിമീഡിയ പ്രസ്ഥാനത്തിന്റെ അഭിവൃദ്ധിക്കായി അത് ഉപയോഗപ്പെടുത്തണം എന്നൊരു ചിന്തകൂടി ഈ ലക്ഷ്യത്തിനു പുറകിൽ ഉണ്ട്.
മലയാളം വിക്കിപീഡിയ കമ്മ്യൂണിറ്റിയിൽ നിന്നും 17 വിക്കിപീഡിയർ ഇതിനായി അപേക്ഷ കൊടുത്തിരുന്നു.
ഇതിൽ 11 വിക്കിപ്പീഡിയർക്ക് ലാപ്ടോപ്പ് ലഭ്യമായി.
വിക്കിമീഡിയ പ്രസ്ഥാനങ്ങളിൽ ഇതുവരെ നൽകിയ സേവനങ്ങൾ, സഹവിക്കിപീഡിയരുടെ സമ്മതപ്രകാരമുള്ള വോട്ടുകൾ തുടങ്ങി പലതരം നിബന്ധനകൽക്ക് ശേഷമാണ് ഓരോ ഭാഷാ വിക്കിപീഡിയകളിലുമായി ക്രോംബുക്കിനായി ഉപയോക്താക്കളെ തെരഞ്ഞെടുത്തത്.
2017 ഏപ്രിലിൽ ഇലക്ട്രോണിക് ഫ്രോണ്ടിയർ ഫൗണ്ടേഷൻ ( Electronic Frontier Foundation ) ക്രോം‌ബുക്കിനെ വിലയിരുത്തി ഗൂഗിളിനെതിരെ പറഞ്ഞു രംഗത്തു വന്നിരുന്നു.
കുഞ്ഞുങ്ങളുടെ ഇന്റെർനെറ്റ് സേർച്ചിങ്ങുകളും അവരുടെ സ്വകാര്യവിവരങ്ങളും പിതാക്കൾ അറിയാതെ ഗൂഗിൾ കരസ്ഥമാക്കുന്നു എന്നായിരുന്നു വാദമുഖം.
ഈ പേരിൽ ഇലക്ട്രോണിക് ഫ്രോണ്ടിയർ ഫൗണ്ടേഷൻ ഫെഡറൽ കേസും കൊടുത്തിരുന്നു.
ക്രോകസ് ഇംഗ്ലീഷ് വിലാസം https://ml.wikipedia.org/wiki/Crocus